laion/Wikipedia-Exotic huggingface dataset:
Bronson

Bronson on nimi, mis võib viidata järgmistele inimestele, kohtadele ja asjadele: Alvin Bronson (1783–1881) oli USA poliitik Charles Bronson (1921–2003) oli USA filminäitleja Charles Bronson (sündinud 1952) on Briti kurjategija Bronson Arroyo (sündinud 1977) on USA pesapallur Bronson Pinchot (sündinud 1959) on USA filminäitleja Bronson on linn Ameerika Ühendriikides Florida osariigis Bronson on linn Ameerika Ühendriikides Kansase osariigis Bronson on linn Ameerika Ühendriikides Michigani osariigis Bronson on 2008. aasta Suurbritannia mängufilm kurjategija Charles Bronsoni elust
Vello Pohla

Vello Pohla (pseudonüüm Madis Kadaga; sündinud 21. juunil 1936) on eesti ajakirjanik ja poliitik. Ta lõpetas aastal 1955 Tallinna 2. Keskkooli ja aastal 1960 Tartu Riikliku Ülikooli õigusteaduskonna. Aastal 1966 lõpetas ta TPI-s filosoofiaaspirantuuri. Aastatel 1966–1967 ja 1971–1974 töötas ta Tallinna Konservatooriumi ühiskonnateaduste vanemõpetaja ja dotsendi kohusetäitjana. Aastatel 1978–1980 oli ta ajalehe Sirp ja Vasar peatoimetaja. 1960 Ta oli NLKP liige 1960–1963 töötas Eesti NSV Ülemnõukogu Presiidiumi nõukogude töö osakonnas konsultandina 1967–1971 atašee NSV Liidu saatkonnas Stockholmis 1974–1978 EKP KK kultuuriosakonna instruktor ja sektorijuhataja 1982 lõpetas NLKP Keskkomitee juures asuva Ühiskonnateaduste Akadeemia NSV Liidu Rahvasaadikute Kongressi saadik Ta oli Eesti Vabariigi Ülemnõukogu liige. Pohla oli Eesti Rohelise Liikumise, Üürnike Ühenduse ja Õigusliku Tasakaalu Erakonna asutajaliige. 1995. aastal kandideeris ta valimisliidu "Õiglus" nimekirjas Riigikogusse ja sai 124 häält ning valituks ei osutunud. Sirbi ja Vasara peatoimetajana kirjutas ta Neeme Järvi ja Arvo Pärdi lahkumisel NSV Liidust Madis Kadaga pseudonüümi all mõtiskluse "Kodumaa ja muusika", milles muu hulgas ütles: "Ja nii juhtubki, et ükskõik kes sa oled, hüljates Kodumaa, saad ikkagi vaid tänavamuusikuks, mütsiga maas, mis võib-olla on täis hõbeseekleid, kuid helid on kadunud, ehkki juurteta inimesed aplodeerivad sinu surnud muusikale." Madis Kadaga. Kodumaa ja muusika. Sirp ja Vasar, 15. veebruar 1980 Madis Kadaga. "Hetked 1978-1982" (luuletused). Eesti Raamat. Tallinn 1986 Vello Pohla, Madis Kadaga. "Inimese mõõde, kultuur ja poliitika". Argo. Tallinn 2016 Olev Remsu. Katse olla Kremlist punasem (retsensioon raamatule !Inimese mõõde, kultuur ja poliitika"). Postimees, 14. oktoober 2017 Vello Pohla, Madis Kadaga. "Ainult hetkes on igavik". Argo. Tallinn 2016 Kes on kes Eesti poliitikas 1988–1992. Eesti Entsüklopeediakirjastus. Tallinn 1992 EKP Tartu Linnakomitee. Дела по приему. Похла Велло Паулович. Eesti Rahvusarhiiv, ERAF.148.48.415 http://www.vvk.ee/arhiiv/kandidaadi-otsing/?otsi_ajaloost=Vello%20Pohla Madis Kadaga. Kodumaa ja muusika. Sirp ja Vasar, 15. veebruar 1980 Nädala juubilar Vello Pohla 75. Kesknädal, 22. juuni 2011 Eesti biograafiline andmebaas ISIK
Ripstiivalised

Ripstiivalised (varasem nimi ka põisjalalised, Thysanoptera) on selts putukaid. Nad on väikesed, umbes ühe millimeetri pikkused putukad. Neid võib sageli leida näiteks härjasilma õisikutel. Maailmas on neid umbes 5100 liiki. Selts jaotatakse kaheks alamseltsiks: munetiripstiivalised (Terebrantia) ja toruripstiivalised (Tubulifera). Eestis on registreeritud 38 liiki, oletatav arv on 150. Aeolothrips albicinctus Aeolothrips fasciatus Aeolothrips intermedius – röövripslane Anaphothrips badius Anaphothrips obscurus Bolothrips dentipes Cephalothrips monilicornis Chirothrips manicatus Frankliniella intonsa Frankliniella tenuicornis Frankliniella tristis Haplothrips aculeatus – viljaripslane Haplothrips habermani Hoplothrips caespitis Kakothrips pisivorus – herneripslane Limothrips cerealium – timutiripslane Limothrips denticornis – rukkiripslane Megathrips lativentris Odontothrips loti Platythrips tunicatus Taeniothrips picipes Thrips atratus Thrips difficilis Thrips dilatatus Thrips fuscipennis Thrips trehernei Thrips validus Haplothrips tritici – nisuripslane Wahlberg, Emma; Gertsson, Carl-Axel 2022. Identification key to and checklist of the Swedish Phlaeothripidae (Thysanoptera). ZooKeys 1096: 161–187.
Kõdutäilised

Kõdutäilised (Psocoptera) on selts putukaid. Maailmas on neid umbes 3000 liiki. Eestis on registreeritud 36 liiki, oletatav arv on 45. Amphipsocidae (2) Caeciliusidae (25) Ectopsocidae (2) Elipsocidae (8) Goniodidae – suleväivlased (5) Lachesillidae (4) Liposcelididae (4) Menoponidae (1) Mesopsocidae (4) Pediculidae – täilased (1) Peripsocidae (6) Philopteridae (2) Philotarsidae (2) Psocidae (49) Stenopsocidae (18) Trichodectidae (1) Trogiidae (4) Amphientomidae Archipsocidae Asiopsocidae Bovicoliidae Bryopsocidae Calopsocidae Cladiopsocidae Compsocidae Dasydemellidae Dolabellopsocidae Echinophthiriidae – hülgetäilased Electrentomidae Enderleinellidae Epipsocidae Gliricolidae Gyropidae Haematopinidae – loomatäilased Hemipsocidae Hoplopleuridae Laemobothriidae Lepidopsocidae Linognathidae Liposcelidae Musapsocidae Myopsocidae Neurostigmatidae Pachytroctidae Pedicinidae Polyplacidae Prionoglarididae Protroctopsocidae Pseudocaeciliidae Psilopsocidae Psoquillidae Psyllipsocidae Pthiridae Ptiloneuridae Ricinidae Sphaeropsocidae Spurostigmatidae Trichopsocidae Trimenoponidae Troctopsocidae
Ostfaal

Ostfaal (saksa keeles Ostfalen; ostfaali: Oostfalen) on ajalooline piirkond Põhja-Saksamaal, hõlmates ajaloolise Saksimaa hõimuhertsogkonna idaosa, piirnedes ligikaudu Leine jõega läänes, samuti Elbe ja Saalega idas. Territoorium vastab tänapäeva Alam-Saksi liidumaa kaguosale ja Lääne-Saksi-Anhaltile. Koos Vestfaali, Engerni ja Nordalbingieniga oli see üks neljast sakside peamisest halduspiirkonnast. Nimetus Ostfalen tähendab tõenäoliselt "idatasandikku". Falen on germaani sõna, mis tähendab "tasast" ning on suguluses vanarootsi sõnaga fala, leidub tänapäeval kohanimedes nagu Falbygden ja Falun, samuti Põhja-Saksamaa linn Fallstedt. Põhja-Saksa tasandik Ostfaalis ja Vestfaalis, poolitatuna Weseri jõega, on kontrastiks mägisele piirkonnale lõunas, Frangimaa ja Tüüringi Kesk-Kõrgmaale. Erinevalt Vestfaali nimest, mis kinnistati Vestfaali hertsogkonnaga, mida haldasid Kölni peapiiskopid, langes Ostfaali nimi järk-järgult kasutusest välja, kui sakside hõimuhertsogkond pärast hertsog Heinrich Lõvi kukutamist aastal 1180 lammutati. Saksa keeleteadlased võtsid mõiste uuesti kasutusele 19. sajandil seoses ostfaali keele kui alamsaksa keele murde uurimisega. Teadusliku rassismi esiletõusuga 19. sajandil ja 20. sajandi algul sai märkimisväärseks "aarja rassi" "faali" (fälisch) alamtüüp vastavalt Jelena Blavatskaja ja tema ariosoofidest järgijate okultistlikule teooriale. Pärast Karl Suure võitu ja hertsog Widukindi ristimist aastal 785 Saksi sõdade ajal ühendati sakside maad Frangi riigiga ning saksid pöörati enamasti kristlusse. Ida-Saksimaale rajati vastavalt 804. ja 815. aastal Halberstadti ja Hildesheimi piiskopkond, mida eraldas Okeri jõgi. Keskaegne Saksimaa hertsogkond jagunes Ostfaaliks (Ostfalahi), Vestfaaliks ja Engerniks. Ostfaali territoorium Harzi jalamil oli Heinrich I Linnupüüdja pärusmaa. Ta oli esimene saksi hertsog, kellest sai aastal 919 Roomlaste kuningas ja tema järeltulijatest Saksi dünastia. Neist jäi maha mitmeid romaani stiilis kloostreid ja losse, kultuurmaastik, mis tänapäeval hõlmab kolme maailmapärandi objekti koos keskaegsete linnade Goslari ja Quedlinburgiga, samuti Hildesheimi toomkirik ja Püha Miikaeli kirik Hildesheimis. Kuna Ostfaali territoorium piirnes vendide maadega Elbe ja Saale jõgede taga, sai sellest Saksa Drang nach Osten alguspunkt, mis sai alguse kuningas Heinrichi sissetungist ja jätkus saksi markkrahvide poolt. Pärast Welfi hertsogi Heinrich Lõvi riigivande alla panemist aastal 1180 jagati Ostfaal kiiresti väikesteks riigikesteks, eriti Welfide Braunschweig-Lüneburgi hertsogkond ning Anhalti, Wernigerode ja Blankenburgi krahvkond, samuti riigilinn Goslar, kuid ka vaimulikud territooriumid Magdeburgi peapiiskopkond, Hildesheimi ja Halberstadti piiskopkond ning Quedlinburgi klooster. Sakside traditsioone jätkasid Askania dünastia Saksi-Wittenbergi hertsogid, kes tagasid endile kuurvürsti tiitli ning rajasid hiljem Elbe ülemjooksul Saksimaa kuurvürstiriigi.
Stephnie Weir

Stephnie Carmel Weir (sündinud 28. novembril 1967 Odessas Texase osariigis) on Ameerika Ühendriikide näitleja.
Alex Borstein

Alexandrea Borstein (sündinud 15. veebruaril 1973) on Ameerika Ühendriikide näitleja.
Seth Green

Seth Benjamin Green (sündinud 8. veebruaril 1974) on Ameerika Ühendriikide näitleja. Ta on Eesti televaatajale tuntud seriaalidest "Vampiiritapja Buffy" ja "Kuumad 70ndad". Ta mängis ka Austin Powersi filmides.
Seth MacFarlane

Seth Woodbury MacFarlane (sündinud 26. oktoobril 1973) on Ameerika Ühendriikide näitleja. Seth MacFarlane on muuhulgas ka telesarja "Family Guy" autor. Seth MacFarlane andmekogus IMDb (inglise)
Eugene Mirman

Eugene Boris Mirman (sündinud 24. juulil 1974 Moskvas) on Nõukogude Liidus sündinud Ameerika Ühendriikide näitleja. Eugene Mirman sündis Moskvas juudi perekonnas. Ta asus koos vanematega elama Ameerika Ühendriikidesse, kui ta oli nelja ja poola aastane.
Tallinna Tähetorn

Tallinna Tähetorn on 1910. aastal Nikolai von Glehni ehitatud vaatetorn, mis 1960. aastatel kohandati tähetorniks. Mahajäetud torni tähetorniks kohandamise algatas Charles Villmann. Praegu kuulub Tallinna Tähetorn Tallinna Tehnikaülikooli raamatukogu koosseisu. Tähetornis tehakse õppe- ja teadustööd. Lisaks on Tallinna Tähetornis populariseeritud astronoomiat.[viide?] "Tallinna Tähetorn". TTÜ. Vaadatud 14. juuni 2019. "Nõmme unustatud aare - Tallinna tähetorn". Maaleht. Vaadatud 14. juuni 2019. Koduleht Tallinna Tähetorn kultuurimälestiste riiklikus registris
Maile Grünberg

Maile Grünberg (sündinud 24. veebruaril 1942 Tartus) on eesti kujunduskunstnik ja sisearhitekt. 1997 – Kristjan Raua preemia 2002 – Eesti Vabariigi kultuuripreemia, isikunäitus "Red" Tallinna Kunstihoones 2015 – Tallinna teenetemärk 2020 – Eesti Kultuurkapitali arhitektuuri sihtkapitali elutööpreemia 2024 – Valgetähe IV klassi teenetemärk 2013 – kandideeris kohalikel valimistel Tallinnas Keskerakonna nimekirjas. Tema abikaasa oli korvpallur Rein Grünberg. "Käes on Maile Grünbergi aeg!" Postimees, 14. jaanuar 2006 Riiklikud kultuuripreemiad Maile Grünberg Eesti Disainerite Liit Meedia "Maile Grünberg, daam punases" Kroonika, 22. jaanuar 2002 "Käes on Maile Grünbergi aeg!" Postimees, 14. jaanuar 2006 "Kuraasikas daam Maile Grünberg" Postimees (Arter), 29. september 2007 "Maile Grünberg – teadlikult eristuv eriline naine" Õhtuleht, 9. detsember 2007 "Maile Grünbergi kuraasist jätkuks mitmele disainerile" Eesti Päevaleht, 2. oktoober 2010 "Tallinnas avati disainer Maile Grünbergi vineermööbli näitus" ERR, 24. november 2011 "Disainer Maile Grünberg üllatab taas" Sirp, 8. detsember 2011 "Maile Grünberg, värviline päike" naine24.ee, 10. detsember 2011
Ciril Kosmač

Ciril Kosmač (28. september 1910 Slap ob Idrijci – 28. jaanuar 1980 Ljubljana) oli sloveeni kirjanik. Eesti keeles on ilmunud tema jutustus "Ballaad pasunast ja pilvest" ("Balada o trobenti in oblaku", sloveeni keelest tõlkinud Aleksander Kurtna, Tallinn: Eesti Raamat, 1982).
Ampelograafia

Ampelograafia (kr sõnadest ampelos 'viinapuu' + graphō 'kirjutan, kirjeldan') on pomoloogia haru, mis käsitleb viinapuuliike ja -sorte. Teadusharu, mis uurib viinapuude kasvatamist, nimetatakse ampeloloogiaks. Ampeloloogia TEA entsüklopeedia 2. köide, 2009.
Küttepuit

Mitte segi ajada mõistega küttepuu Küttepuit (firewood, fuelwood) on puitmaterjal, mis on valmistatud ja mida põletatakse soojusenergia saamiseks. Puit on taastuv energiaallikas ning ajaloos üks esimesi energiaallikaid üldse. Puiduenergiat kasutatakse siiani paljudes majapidamistes soojusenergia tootmiseks. Tavaliselt on küttepuit vähetöödeldud ning see on kas nottide, halgude või klotside kujul. Küttepuidu hulka kuulub ka haopuit. Küttepuude mahtu mõõdetakse ruumimeetrites või tihumeetrites. Kuivatatud küttepuitu ja muud küttematerjali hoitakse soovitatavalt virnastatult puukuuris. Metsamaterjal Puit Küttepuu Halg Puuriit
Jude Wanniski

Jude Thaddeus Wanniski (17. juuni 1936 Pottsville – 29. august 2005 Morristown) oli USA majandusteadlane, ajakirjanik ja konservatiivne kommentaator. Wanniski lõpetas California Ülikooli Los Angeleses bakalaureusekraadiga politoloogias ja magistrikraadiga ajakirjanduses. Aastatel 1972–1978 oli ta ajalehe The Wall Street Journal asetoimetaja. Aastal 1976 võttis Wanniski kasutusele termini supply-side economics, et eristada taasärkavat klassikalist majandusteooriat valdavast keinsianismist ja monetarismist (demand-side economics). Tema raamat "The Way The World Works" (1978) aitas kaasa klassikalise majandusteooria taassünnile. National Review arvas selle raamatu 20. sajandi saja mõjukama raamatu hulka. Seal rääkis ta oma avastusest, et USA Senasti hääletused Smooti-Hawley tariifiakti üle langesid päevapealt kokku 1929. aasta musta neljapäevaga. Wanniski oli 1978–1981 Ronald Reagani nõuandja ning kavandas tema esimese ametiaja maksukärped. Aastal 1978 asutas Wanniski ettevõtte Polyconomics, mis tegeleb investeerimisnõustamisega poliitilise ja majandusteadusliku analüüsi alusel. Aastal 1997 rajas ta veebiõppekeskuse Supply Side University. Aastal 1998 püüdis Wanniski kaasa aidata dialoogile Louis Farrakhani ja nende vahel, kes nimetasid Farrakhani antisemiidiks. Ta korraldas Farrakhani intervjueerimise reporter Jeffrey Goldbergi poold, kes oli teinud kaastööd juudi nädalalehele The Forward ja ajalehele New York Times. Et seda pikka intervjuud kuskil ei avaldatud, otsustas Wanniski panna selle üleskirjutuse üles oma veebisaidile seoses senaator Joseph Liebermani ühe memoga. 2003. aasta alguses vastustas Wanniski häälekalt kavatsetavat sõda Iraagis, mille tõttu ta muutus mõnevõrra kontroversiaalseks tegelaseks. Peale selle toetas ta 27. oktoobril 2004 avalikult demokraatide presidendikandidaati John Kerryt, öeldes: "hr Bush on muutunud imperialistiks – inimeseks, kelle otsused ülemjuhatajana on teinud maailma ohtlikumaks kohaks." Ametlik koduleht
Riia teletorn

Riia tele- ja raadiotorn (läti Rīgas radio un televīzijas tornis) on kõrgeim ehitis Balti riikides ja Euroopa Liidus. Torn ehitati aastatel 1979–1986. Torn on 368,5 meetri kõrgune. Ta on kõrguselt kolmas Euroopas (kõrgemad on Ostankino televisioonitorn ja Kiievi teletorn) ning 14. maailmas. Torn asub Riias Zaķusala saarel ja asub umbes 7 meetrit merepinnast kõrgemal. Torn alustas tööd 1986. aastal.
Vilniuse teletorn

Vilniuse teletorn (leedu: Vilniaus televizijos bokštas) on 326,5 meetri kõrgune torn Leedus Vilniuse Karoliniškėsi linnaosas. Vilniuse teletorn on Leedu kõrgeim ehitis.[viide?] 1991. aasta jaanuaris toimus torni juures Vilniuse veresaun. Vaateplatvormil 165 meetri kõrgusel asub kohvik Paukščių takas, mis pakub vaadet Vilniuse linnale ja pöörlevat vaateplatvormi, mis teeb täisringi 45 minutiga. Kiirliftid jõuavad maapinnalt kohvikuni 40 sekundiga. Ilusa ilmaga võib näha 40 km kaugusel asuvat Elektrėnai linna. Vaateplatvormilt saavad külastajad teha ka benji-hüppeid. Tornis asub ka Vilniuse veresauna teemaline muuseum.
Mekoryuk

Mekoryuk (tšupiki Mikuryaq või Mikuryarmiut) on asula Alaskal Nunivaki saare põhjakaldal. Kuulub Betheli rahvaloenduspiirkonda. Asub Shoal Bay lahe ääres 48 km kaugusel Alaska poolsaare rannikust. Mekoryuk on linn (inglise city), kuigi elanike arv oli 2010. aasta rahvaloenduse andmetel vaid 191. 2000. aasta rahvaloenduse andmetel oli elanikke 210. 90,48% neist olid põlisameeriklased. Elanikud on peamiselt jupikid. Eskimod on saart asustanud umbes 2000 aastat. Esimene kokkupuude eurooplastega toimus 1821. aastal, kui Nunivaki saart külastas Vene-Ameerika Kompanii ekspeditsioon. 1900. aasta epideemia järel jäi asulasse vaid neli peret. 1957 rajati asulasse lennukite maandumisrada. 1978 avati keskkool.
Nunivak

Nunivak (keskjupiki Nunivaaq, nunivaki murdes Nuniwar) on vulkaaniline igikeltsaga kaetud saar Beringi meres. Asub 48 km kaugusel Alaska poolsaare rannikust. Saar on 76,2 kilomeetrit pikk ja 106 kilomeetrit lai. Pindala on 4226,78 km² ja sellega on Nunivak suuruselt Ameerika Ühendriikide 8. saar. Suurema osa saarest moodustab vulkaaniline platoo, mille kõrgeim punkt on 510,5 m. Nunivaki põliselanikud on jupiki eskimod, kes räägivad keskjupiki keele nunivaki murret. Tänapäeval räägivad kõik elanikud inglise keelt, keskjupiki keelt oskavad vaid vanemad inimesed. Saare ainuke asula on tänapäeval põhjakaldal asuv Mekoryuk umbes 200 elanikuga. 1821. aastal elas saarel umbes 400 inimest 16 külas. 1880. aastal loendati saarel 702 elanikku 9 külas. 1934. aastal viidi saarele Gröönimaalt 34 muskusveist, tänapäeval on neid seal umbes 500.  Nunivak – pildid, videod ja helifailid Wikimedia Commonsis
Improgrupp Jaa!

MTÜ Improgrupp Jaa! on peamiselt Tallinnas tegutsev noorte harrastusteater, kelle tegevusvaldkonnaks on improvisatsiooniline teater: teater käsikirjata, kus iga etendus on unikaalne ning kõik sünnib kohapeal. Harrastusteater asutati 2009. aastal. Lisaks avalikele ja tellitud etendustele korraldab Improgrupp Jaa! Improstuudiot ehk iganädalasi töötubasid improteatrihuvilistele, kes teatrigruppi ei kuulu. 2013. aastal loodi Improgrupp Jaa! eestvedamisel kõiki Eesti improteatreid ühendav veebipõhine koondmängukava improv.ee. 2013. aasta 18.-19. oktoobril toimus Improgrupp Jaa! korraldatud Tallinna Rahvusvaheline Improfestival Tilt. Kahepäevane festival toimus Telliskivi Loomelinnakus. Eesti esimesel rahvusvahelisel improteatrite festivalil olid trupid Eestist, Lätist, Norrast, Soomest ja Inglismaalt. 2014. aasta 6.-8. novembril toimus Cafe Sinilind kinosaalis Teine Rahvusvaheline Improteatrite Festival Tilt, seekord kolmepäevane. Teisel festivalil olid trupid Eestist, Soomest, Inglismaalt, Itaaliast, Hollandist ja Ameerikast. http://improv.ee/ "Arhiivikoopia". Originaali arhiivikoopia seisuga 12. november 2014. Vaadatud 12. novembril 2014.{{netiviide}}: CS1 hooldus: arhiivikoopia kasutusel pealkirjana (link) Harrastusteatri koduleht
Ajutine valitsus

Ajutine valitsus on riigi elu korraldamiseks moodustatud täidesaatev võimuorgan, millel (veel) ei ole rahvaesinduse mandaati. Ajutisi valitsusi moodustatakse enamasti üleminekuaegadel, sõdadest või revolutsioonidest põhjustatud sündmuste järel. Ajutise valitsuse ülesandeks on riigi elu jooksev korraldamine ja võimu- ning õigusliku vaakumi vältimine. Pärast rahva poolt demokraatlikel valimiste tulemusena moodustatud esinduskogu kokkutulemist ja uuele valitsusele mandaadi andmist annab ajutine valitsus oma võimu üle uuele valitsusele.  Pikemalt artiklis Eesti Ajutine Valitsus Eesti Ajutine Valitsus oli Eesti Vabariigi täidesaatva võimu organ 24. veebruarist 1918. a kuni 8. maini 1919. a.  Pikemalt artiklis Venemaa Ajutine Valitsus Venemaa Ajutine Valitsus moodustati Venemaa Riigiduuma poolt pärast Veebruarirevolutsiooni 1917. a. Selle eesotsas olid 23. märtsist kuni 21. juulini 1917 vürst Georgi Lvov ja 21. juulist kuni 8. novembrini 1917 Aleksandr Kerenski. Venemaa Ajutine valitsus pidi oma võimu üle andma Ülevenemaalise Asutava Kogu poolt moodustatavale valitsusele. Mõned nädalad enne Ülevenemaalise Asutava Kogu valimisi kukutas Lev Trotski poolt juhitud bolševike rühmitus Oktoobrirevolutsiooni käigus Venemaa Ajutise valitsuse ning moodustas uue valitsuse (Rahvakomissaride Nõukogu) eesotsas Vladimir Leniniga. Ülevenemaaline Asutav Kogu saadeti laiali. Läti Ajutine Valitsus Pagulasvalitsus
Glenn Gould

Glenn Herbert Gould (25. september 1932 Toronto – 4. oktoober 1982 Toronto) oli Kanada pianist, kellest kujunes üks 20. sajandi olulisemaid ja kuulsamaid klaverimängijaid. Gould oli tuntud eeskätt Johann Sebastian Bachi loomingu interpreedina, seda peamiselt tänu isikupärasele klaverimängu tehnikale ja interpretatsioonile. Aastal 2013 pälvis ta postuumselt Grammy elutööauhinna.
Valedetektor

Valedetektor ehk polügraaf on seade, millega mõõdetakse inimesel mitut füsioloogilist näitajat (vererõhku, südame löögisagedust, hingamissagedust ja naha elektrijuhtivust), samal ajal kui talle esitatakse küsimusi. Eesmärgiks on välja selgitada, kas inimene valetab. Valedetektoriseanss algab tavaliselt eelvestlusega, mille käigus luuakse küsitleja ja küsitletava vaheline side ning saadakse eelinfot kontrollküsimuste jaoks. Seejärel selgitab küsitleja valedetektori kasutamise eesmärki, rõhutades, et selle abil on võimalik välja selgitada valetamist ning et tähtis on vastata ausalt. Järgneb sageli "stim test": küsitletaval palutakse meelega valetada, mille järel küsitleja teatab, et valedetektor tabas vale ära. Seejärel algab testküsitlus. Mõned küsimused on neutraalsed ("Kas te olete 35-aastane?"), mõned on kontrollküsimused, millele vastates enamik inimesi valetab ("Kas te olete kunagi raha varastanud?"). Ülejäänud küsimused on need, mis küsitlejat tegelikult huvitavad. Eri tüüpi küsimusi esitatakse vaheldumisi. Valedetektoritest loetakse edukalt läbituks, kui füsioloogilised reaktsioonid on tõenäolist valetamist eeldavate küsimuste korral suuremad kui asjakohaste küsimuste korral. Kui see nii ei ole, siis püüab küsitleja panna küsitletavat panna üles tunnistama pärast testi ("Teie olukord läheb ainult hullemaks, kui me seda asja selgeks ei räägi"). Ka ülestunnistuse saamine on testi eesmärk. Valedektoritestide usaldusväärsus on olnud ägeda vaidluse objektiks. Mõned väidavad, et test on 70 kuni 90 protsendil juhtudest usaldatav, kriitikute arvates aga ei ole tegu mitte testiga, vaid küsitlemistehnikaga, mida põhimõtteliselt pole võimalik standardiseerida ning mille usaldatavust pole võimalik kindlaks teha. Valedetektori ebausaldatavuse tõenduseks on mainitud, et selle abil ei ole õnnestunud paljastada spioone, näiteks Aldrich Amesi. On kirjeldatud mitmeid meetodeid valedetektoritesti edukaks läbimiseks. Nendest kõige tähtsam on mitte üles tunnistada. Samuti võib mitme meetodi abil suurendada füsioloogilisi reaktsioone kontrollküsimuste ajal. Kui Amesilt küsiti, kuidas tal õnnestus valedetektoritest edukalt läbi teha, siis ta vastas, et oma Nõukogude partnerite nõuandel ta lihtsalt lõdvestus. http://www.eki.ee/dict/vsl/index.cgi?Q=pol%C3%BCgraaf&F=M&C06=en
Mariano Rajoy

Mariano Rajoy Brey (sündinud 27. märtsil 1955 Santiago de Compostelas) on Hispaania poliitik, kes oli 21. detsembrist 2011 kuni 2. juunini 2018 Hispaania peaminister. Mariano Rajoy õppis Santiago de Compostela ülikoolis õigusteadust. Ta on alates 2004. aastast Rahvapartei esimees. Aastatel 1996–1999 oli ta José María Aznari valitsuses avaliku halduse minister, 1999–2000 haridusminister, seejärel siseminister ja 2000–2003 asepeaminister. Aastatel 2004–2011 oli ta opositsiooniliider. 1. juunil 2018 avaldas Hispaania parlament 180 häälega tema valitsusele umbusaldust ja 2. juunil 2018 astus uue peaministrina ametisse Pedro Sánchez.
Fāyaz aţ-Ţarāwnah

Fāyaz aţ-Ţarāwnah (araabia keeles فايز الطراونة‎; 1. mai 1949 ‘Ammān – 15. detsember 2021 ‘Ammān) oli Jordaania poliitik ja diplomaat. Ta oli 2. maist 11. oktoobrini 2012 Jordaania peaminister ja ühtlasi kaitseminister. Ta õppis Lõuna-California ülikoolis majandusteadust. Aastatel 1993–1997 oli ta Jordaania suursaadik USAs ja Mehhikos. Ta oli peaminister ka 20. augustist 1998 kuni 4. märtsini 1999. Pärast seda oli ta kuningliku kohtu esimees. Peaministri koduleht